text: Bilister ligeglade med rødt lys 
  06 januar 2011 kl. 08.58
  På blot 40 minutter blev 11 bilister afsløret af politiet for at køre over for rødt. 
  Det skete i krydset Nørrebrogade-Strandby Kirkevej i Esbjerg. Her havde fire betjente i civilt travlt.
  - Det er altså overraskende mange på så kort tid, og det var ikke fordi vi gik i små sko. Vi taler om klare overtrædelser, siger den operative leder, Kenneth Benfeldt, til jv.dk.
  
  Bøde og klip
  Det koster som udgangspunkt 1.000 kroner i bøde, men flere af de 11 kørte over for direkte rødt, og så kommer der et klip i kørekortet oveni.
  Han lover der kommer flere kontroller i lyskrydset, og andre steder hvor rødkørsel er et problem.
  